Správa z medzinárodnej konferencie k vedeckej podpore Dunajskej stratégie v Bratislave 15.-16.5. 2013 a z konzultácií v Bratislave ku programu Horizont 2020, 
S3 stratégii a účasti SR v „KIC-och“.

Miesto: 		Bratislava
Účasť: 	Dušan Šándor - SZ SR pri EÚ                                       
Spracoval: 		D. Šándor

	Zhrnutie najdôležitejších bodov:

V dňoch 15.-16.5. 2013 sa uskutočnila v Bratislave medzinárodná konferencia Spoločného výskumného centra ("JRC") Európskej komisie a MŠVVaŠ SR, na ktorej sa podieľalo aj Stále zastúpenie SR pri EÚ,  k téme vedeckej podpory "Dunajskej stratégie". 
K hlavným prednášajúcim sa radili predseda vlády SR Robert Fico, podpredseda Európskej komisie Maroš Šefčovič, ŠT ministerstva školstva, vedy, výskumu a športu SR Štefan Chudoba, generálny riaditeľ "JRC" Európskej komisie D.Ristori a jeho zástupca prof.Vladimír Šucha a ďalší ministri dunajských krajín. Medzi prejednávanými témami boli o.i.: voda, doprava, poľnohospodárstvo, energetika, životné prostredie, a to najmä z hľadiska výskumu. Načasovanie konferencie bolo dôležité aj v súvislosti s prípravou partnerskej zmluvy a nových komunitárnych programov (Horizont 2020 a ďalšie).

	Významným konkrétnym výsledkom konferencie bol začiatok procesu tvorenia konzorcií pre projekty Dunajskej stratégie v rámci H2020, ŠF atď.

Program konzultácií a konferencie:

15.5. 2013 som konzultoval veci k S3 (Smart Specialization) a ku grantom v oblasti VaV v BIC so Š.Vrátnym, ktorý je jeden z editorov SR a 20.5. zasa na prac.stretnutí s p.riad.L.Šuchovou v APVV SR.
Dôležité bude samotné prepojenie národnej politiky s európskymi politikami a náväznosť ŠF s H2020 a s programom APVV SR pre SK subjekty z oblasti VaV. Z priorít v stratégii vyplynie aj cca pomer medzi VaV a inováciámi v ŠF na nové programovacie obdobie.

15.5. 2013 sa uskutočnilo stretnutie so SK subjektmi, kandidátmi do 2 KIC-ov a EIPs (Raw Materials a Food4Future) pp. Polovka, Siekel, Bulla, Adriana Kolesárová, Wunder (z VÚP, SPU NT, ŠGU SR atď.) vo VÚP na Priemyselnej ul.4. SK subjekty majú veľkú šancu dostať sa do favorizujúcich konzorcií v spomínaných 2 KIC-och. Musia však ponúknuť pridanú hodnotu a vystihnúť medzeru na trhu v daných konzorciách. Rovnako je potrebné sledovať aktuálny vývoj v legislatíve a trendoch v EÚ a EK a premietnuť to do „work package-u“ v projekte, kde budú SK subjekty.

15.5. 2013 na večeri ministrov ku konferencii JRC o Dunajskej stratégii sme náležite využili príležitosť pre networking a výmenu skúseností s ministrami a ŠT dunajských krajín, rovnako aj s krajinami Západného Balkánu, ktoré majú silný záujem o integráciu nielen do EÚ, ale aj do ERA, H2020. Rovnako je pre nich cenná skúsenosť krajín V4 a SI.

17.5. 2013 a 20.5. 2013 sa pod vedením GR SVaT MŠVVaŠ SR, resp. SOVVA-y uskutočnila strategická porada k takmer finálnemu programu H2020 s kľúčovými stakeholdermi SR z FP7, resp. 20.5. s národnými delegátmi a NCPs pre FP7. D.Šándor mal hlavný príspevok a poskytol všetky hlavné informácie v aktuálnych negociáciách, stav „Špecifického programu“, počet a tvorbu nových PVs (programových výborov) a NCPs pre H2020. Stakeholderi a národní delegáti a NCPs sa živo zaujímali o zmeny v programe a aktuálny vývoj. Ich otázky a spätná väzba potvrdili, že stategický prístup a pravidelné kontakty a konzultácie SZ SR pri EÚ v tejto veci so SK stakeholdermi a aktívny prístup MŠVVaŠ SR a SOVVA priniesli svoje ovocie. Spolupráca nových ČŠ a koordinovaný postup sa ukázal byť kľúčovým pri úspešnosti presadzovania národných záujmov SR. Zástupca SZ informoval aj o zvýšenom počte SK evaluátorov v FP7 a vyhod z toho plynúcich. Predbežne sme otvorili aj otázku nominácie do strategického tzv. horizontálneho výboru v H2020 kde by sme zrejme predbežne navrhli vedeniu MŠVVaŠ SR do tohoto výboru A.Lavrina a D.Straku ako člena a náhradníka. SOVVA zrejme bude pokracovať ako národný koordinátor v H2020. Nominácie do nových PVs sa uskutočnia v rámci konzultácií MŠVVaŠ SR, SOVVA a SZ SR pri EÚ, kde bude dôraz na zachovanie kontinuity najlepších nár.delegátov a NCP. Tam kde dôjde k redukcii, mali by národní delegáti zrejme vytvoriť post/y náhradníka namiesto NCP. Z diskusie vyplynulo, že mimoriadne dôležité bude vytvorenie akéhosi „štvruholníka“ medzi MŠVVaŠ SR (SVaT), vedením APVV, hlavnými editormi S3 stratégie a sekcie ŠF na MŠVVaŠ SR (a SZ SR pre H2020) k vhodnému prepjeniu a vytvorenia komplementarít a synergií medzi týmito 4 orgánmi a politikami SR, resp. EÚ (a aj s H2020).

17.5.2013 prebehlo pod vedením D.Šándora zo SZ SR pri EÚ školenie pre expertov MŠVVaŠ SR z rôznych sekcií na tému európskych inštitúcií a k tvorbe legislatívy EÚ, stratégie, prípravy a inštrukcií na PSs, príprave SK PRES. Prednáška našla veľmi živú odozvu a je veľký záujem, aby takéto prednášky pravidlne pokračovali. Ďalšia sa pripravuje na jeseň 2013 v BA pod vedením senior diplomatov SZ SR pri EÚ I.Hromadu a D.Šándora.

V Bruseli 29.5. 2013 		Dušan Šándor	

      
–––––––––––––––––––––––––––––
Zoznam použitých skratiek:

Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR - Chorvátsko

Ďalšie skratky:
EK	     Európska komisia 
ČK, ČŠ 	     členské krajiny, členský štát
EP		  Európsky parlament
FP7/H2020		7.rámcový pogram ES pre vedu a výskum/rámcový program „Horizont 2020“	
DG R and I        Generálne riaditeľstvo EK pre výskum a inovácie 
JRC		   Joint Research Centre – Spoločné výskumné centrum Európskej komisie v SR.